Általános megjegyzés: E táblázat kitöltésével az (EU) 2017/1004 rendelet 5. cikke (1) bekezdése b) pontjának, 6. cikke (3) bekezdése a), b) és c) pontjának, valamint a többéves uniós programról szóló végrehajtási határozat melléklete I. és II fejezetének lehet eleget tenni. E táblázat célja annak meghatározása, hogy a tagállam a többéves uniós programról szóló végrehajtási határozat 2. táblázatában meghatározott mely tengeri kutatási felméréseket és milyen további felméréseket végez.

Mező neve Leírás

MS (Tagállam) Használja az ISO 3166-1 hárombetűs kódot, pl. „DEU”. Lásd: MasterCodeList „MS”.

Implementation year (Végrehajtási év) Tüntesse fel a tevékenység végrehajtásának évét. Egy-egy sort adjon meg végrehajtási évenként, és tüntesse fel a munkaterv által lefedett időszak összes évét.

Region (Régió) Lásd: MasterCodeList „Regions”. Amennyiben az információ valamennyi régióra vonatkozik, az „all regions” (összes régió) kódot használja.

RFMO/RFO/IO Tüntesse fel a fajra/állományra vonatkozó gazdálkodás/tanácsadás tekintetében illetékes regionális halászati gazdálkodási szervezet (Regional Fisheries Management Organisation – RFMO), regionális halászati szervezet (Regional Fisheries Organisation – RFO) vagy nemzetközi szervezet (International Organisation – IO) nevének rövidítését. Lásd: MasterCodeList „RFMO/RFO/IO”. Amennyiben nincs ilyen RFMO, RFO vagy IO, az „NA” (nem alkalmazandó) jelölést kell használni.

Name of survey (A kutatási felmérés neve) Adja meg a tengeri kutatási felmérés nevét. Kötelező felmérések esetében az uniós többéves program végrehajtási határozata mellékletének 1. táblázatában szereplő nevet kell használni. Lásd a „Description” (Leírás) oszlopot a MasterCodeList „Mandatory survey at sea” részében. Legalább a következőket sorolja fel: • azok a felmérések, amelyekben az Ön tagállama pénzügyileg, technikailag, erőkifejtés révén vagy ezek kombinációjaként vesz részt; • az egy fajra kiterjedő kötelező felmérések, amennyiben az Ön tagállamának TAC részesedése (vagy a teljes uniós kirakodott mennyiséghez viszonyított részesedése) 0 %-nál nagyobb, de a küszöbérték alatt van (a nemzeti munkaterv 2.1. táblázata alapján); • több fajra kiterjedő felmérések és ökoszisztéma-felmérések, amelyek esetében az érintett régiók számára regionális szinten küszöbértékeket határoztak meg. A nem kötelező kutatási felméréseket is fel lehet sorolni. Ezeknek a felméréseknek a nevét a nemzeti felmérésneveknek megfelelően adja meg.

Research survey acronym (Kutatási felmérés rövidítése) Adja meg a tengeri kutatási felmérés rövidítését. Kötelező felmérések esetében az uniós többéves program végrehajtási határozata mellékletének 1. táblázatában szereplő rövidítést kell használni. Lásd: MasterCodeList „Mandatory survey at sea”. A felmérések ebben a táblázatban használt rövidítésének összhangban kell lenniük a 2.2. táblázat „Sampling scheme identifier” (A mintavételi program azonosítója) oszlopában szereplő információkkal.

Mandatory research survey (Kötelező kutatási felmérés) Jelölje „Y” (igen) betűvel, ha a tengeri kutatási felmérés szerepel a többéves uniós programról szóló végrehajtási határozat mellékletének 1. táblázatában; ellenkező esetben az „N” (nem) betűt tüntesse fel.

Threshold rules used (A küszöbértékekre vonatkozó, alkalmazott szabályok) Jelölje meg, hogy adott esetben mely küszöbértékekre vonatkozó szabályok alkalmazandók az Ön tagállamára, amelyek teljesülése esetén nem kell közreműködnie a felmérésben. Lásd MasterCodeList „Threshold rules used”. Kötelező felmérések esetében adja meg az alábbi lehetőségek egyikét: • „None” (Nincs ilyen): az Ön tagállamának mindenképpen közre kell működnie a felmérésben, a 2.6. táblázat „Type of MS participation” (A tagállami részvétel típusa) oszlopában részletesebben meghatározott módon; • „Implementing decision rule” (Végrehajtási határozati szabály): az Ön tagállama nem köteles közreműködni a felmérésben a többéves uniós programról szóló végrehajtási határozatban megállapított szabályok szerint; • „Regionally agreed rule” (Regionális szinten elfogadott szabály): az Ön tagállama nem köteles közreműködni a felmérésben valamely regionális megállapodásban meghatározott szabályok szerint. Ebben az esetben adja meg a 2.6. szövegdoboz 4. kérdésében a vonatkozó megállapodást. A nem kötelező felmérések esetében a „None” (Nincs ilyen) jelzést kell beírni.

Regional work plan name (Regionális munkaterv neve) Adja meg a hatályos regionális munkaterv nevét, ha van ilyen terv. Használjon betűszót, ha van ilyen. „N” (nem) írandó be, ha nincs regionális munkaterv.

Cost-sharing agreement signed by MS (A tagállamok által aláírt költségmegosztási megállapodás) „Y” (igen) betűvel jelölje, ha az Ön tagállama költségmegosztási megállapodást írt alá; ellenkező esetben az „N” (nem) betűt tüntesse fel. Költségmegosztási megállapodás megléte esetén hivatkozzon a megállapodásra az 1.3. táblázatban.

Type of MS participation (A tagállami részvétel típusa) Tüntesse fel a részvételi formát a MasterCodeList „Type of MS participation”-ban említettek szerint. Töltse ki ezt az oszlopot a tagállama által végzett valamennyi tengeri kutatási felmérésre vonatkozóan, függetlenül bármely regionális szintű megállapodástól. A „tagállami részvétel típusa” egy adott felmérésben az összes tagállamra vonatkozó teljes felmérésre vonatkozik, nem csak az Ön tagállama által lefedett terület(ek)re. • A „Financial” (pénzügyi) csak pénzügyi támogatást feltételez (többnyire költségmegosztási megállapodás keretében); • a „Technical” (technikai) magában foglalja a hajókat vagy más platformokat, az anyagellátást, a minták feldolgozása utáni lépések (pl. laboratóriumi munka) támogatását (többnyire költségmegosztási megállapodás vagy regionális munkaterv útján történik); • a „Personnel” (személyzet) a fedélzeten tartózkodók közreműködése (többnyire költségmegosztási megállapodás vagy regionális munkaterv útján történik); • „Kombináció”: a fentiek bármely kombinációja és/vagy nemzetközileg koordinált felmérések, amelyekben az egyes tagállamok részt vesznek. • „NA” (nem alkalmazandó) ha másik tagállam nem vesz részt a felmérésben, és másik tagállam nem használja ugyanazt a rövidítést. A „Financial” (pénzügyi) kategóriától eltérő típusú részvétel esetében írja le részletesebben a részvétel típusát és/vagy hátterét a 2.6. szövegdoboz 4. kérdésénél.

Area (s) covered (Lefedett terület[ek]) Tüntesse fel a tervek szerint bevonandó területeket. Kötelező felmérések esetén a terület a többéves uniós programról szóló végrehajtási határozat mellékletének 1. táblázatában szereplő terület része vagy egésze.

Time period (month) (Időtartam [hónap]) Adja meg az Ön tagállama által tervezettek szerint lefedendő időszakot (vesszővel elválasztott számokban kifejezett naptári hónapok).

Frequency (Gyakoriság) Adja meg a felmérés gyakoriságát. Lásd: MasterCodeList „Frequency”. Ha az „Unknown” (Nem ismert) vagy az „Other” (Egyéb) bejegyzést írja be, fejtse ki a „WP comments” (A munkatervre vonatkozó megjegyzések) oszlopban.

Relevant international planning group (Érintett nemzetközi tervezési csoport) Adja meg a tengeri kutatási felmérés tervezéséért felelős érintett nemzetközi csoport rövidítését és a megfelelő RFMO-ját/RFO-ját/IO-ját (pl. IBTSWG-ICES vagy GFCM). Lásd: MasterCodeList „RFMO/RFO/IO”. Használja a tervezőcsoport rövidítését az RFMO/RFO/IO névformátumával összhangban. Ha nincs tervezési csoport, vagy a felmérés tervezéséért felelős RFMO/RFO/IO, „NA”-t (nem alkalmazandó) kell feltüntetni. Ha rendelkezésre áll, adja meg a felméréstervezési csoporttal kapcsolatos további információkat tartalmazó weboldalra mutató hivatkozást.

Days at sea planned (A tervek szerint tengeren töltött napok) Adja meg, hogy a tervek szerint hány tengeren töltött napot fordítanak a kutatási felmérés lefolytatására. Ha a felmérés költségmegosztási megállapodás tárgyát képezi, és az Ön tagállamának részvétele nem terjed ki a hajóidőre („Type of MS participation” [A tagállam részvételének típusa]), a felmérést tervező és végző tagállam nemzeti munkatervére kell hivatkozni.

Type of sampling activities (A mintavételi tevékenységek típusa) Adja meg a fő mintavételi tevékenységek típusát. A fő mintavételi tevékenységekről a felmérés tervezéséért felelős csoportban egyeznek meg. Ezenfelül az Ön tagállama által meghatározott mintavételi tevékenységeket is megemlíthet. A felmérésben minden mintavételi tevékenységtípushoz külön sort rendeljen, megismételve az előző oszlopokból származó információkat. A következő kategóriákat alkalmazza: vonóhálók, vízrajz, planktonfogások, akusztikai profilok, szemétfogások, bentikus gerinctelenekből vett minták, tengerfenék-monitoring stb. Ha a felmérés költségmegosztási megállapodás tárgyát képezi, és az Ön tagállamának részvétele nem terjed ki a hajóidőre („Type of MS participation” [A tagállam részvételének típusa]), a felmérést tervező és végző tagállam nemzeti munkatervére kell hivatkozni.

Number of sampling activities planned (Tervezett mintavételi tevékenységek száma) Adja meg a tervezett mintavételi tevékenységek számát. Ha a felmérés költségmegosztási megállapodás tárgyát képezi, és az Ön tagállamának részvétele nem terjed ki a hajóidőre („Type of MS participation” [A tagállam részvételének típusa]), a felmérést tervező és végző tagállam nemzeti munkatervére kell hivatkozni.

Research survey database (A kutatási felmérés adatbázisa) Adja meg annak a nemzeti vagy nemzetközi adatbázisnak a nevét, ahol az összegyűjtött adatokat tárolják. Ha rendelkezésre áll, adja meg az adatbázisra mutató hivatkozást. Ha nincs adatbázis, a „None” (Nincs ilyen) választ kell beírni. Ha az adatokat nemzeti és nemzetközi adatbázisokban is tárolják, csak az utóbbit kell megadni. Megjegyzés: ez az oszlop azon adatbázis meglétére vonatkozik, ahol az adatokat tárolják.

Link to survey manual (A felmérési kézikönyvre mutató hivatkozás) Adja meg, hol található a kutatási felmérés kézikönyve. A kötelező és nemzetközi szinten koordinált felmérések esetében a nemzetközi kézikönyvre mutató hivatkozást adja meg, még akkor is, ha létezik nemzeti kézikönyv is. A nem kötelező felmérések esetében a nemzetközi/nemzeti kézikönyvre mutató hivatkozás opcionális. Ha nincs ilyen hivatkozás, vigye be a „No link available” (Nincs elérhető hivatkozás) opciót. Ha nem áll rendelkezésre kézikönyv, írja be a „No manual available” (Nincs elérhető kézikönyv) opciót.

WP comments (A munkatervre vonatkozó megjegyzések) Bármely további megjegyzés.

In case of financial participation, has the payment been made? (Pénzügyi hozzájárulás esetén megtörtént-e a kifizetés?) Kutatási felmérésben költségmegosztási megállapodás részeként történő pénzügyi részvétel esetében „Y” (igen) vagy „N” (nem) betűvel jelezze, hogy megtörtént-e a kifizetés. Költségmegosztási megállapodás hiányában az „NA” (nem alkalmazandó) betűket kell beírni.

Days at sea achieved (Ténylegesen a tengeren töltött napok) Adja meg, hogy ténylegesen hány tengeren töltött napot fordítottak a kutatási felmérés lefolytatására. Ha a felmérés költségmegosztási megállapodás tárgyát képezi, és az Ön tagállamának részvétele nem terjed ki a hajóidőre („Type of MS participation” [A tagállam részvételének típusa]), a felmérést végző tagállam éves jelentésére kell hivatkozni.

Number of sampling activities achieved (Tényleges mintavételi tevékenységek száma) Adja meg, hogy a „Number of sampling activities planned” (A tervezett mintavételi tevékenységek száma) oszlopban szereplő célegységekből mennyi valósult meg a felmérés során. Ha a felmérés költségmegosztási megállapodás tárgyát képezi, és az Ön tagállamának részvétele nem terjed ki a hajóidőre („Type of MS participation” [A tagállam részvételének típusa]), a felmérést végző tagállam éves jelentésére kell hivatkozni.

Other data submissions (Egyéb adatszolgáltatás) Jelölje „Y” (igen) betűvel, ha a nyers adatokat a vonatkozó adatbázistól eltérő tudományos testületeknek nyújtják be, és „N” (nem) betűvel, ha nem.

Was the survey carried out within the official time period? (A felmérést a hivatalos felmérési időszakon belül hajtották végre?) Jelölje „Y” (igen) betűvel, ha a kutatási felmérést a hivatalos felmérési időszakon belül végezték el, és „N” (nem) betűvel, ha nem. Ha a felmérés költségmegosztási megállapodás tárgyát képezi, és az Ön tagállamának részvétele nem terjed ki a hajóidőre („Type of MS participation” [A tagállam részvételének típusa]), a felmérést végző tagállam éves jelentésére kell hivatkozni.

Was the sampling carried out within the official survey area? (A mintavételt a hivatalos felmérési területen belül hajtották végre?) Jelölje „Y” (igen) betűvel, ha a kutatási felmérést a hivatalos felmérési területen belül végezték el, és „N” (nem) betűvel, ha nem. Ha a felmérés költségmegosztási megállapodás tárgyát képezi, és az Ön tagállamának részvétele nem terjed ki a hajóidőre („Type of MS participation” [A tagállam részvételének típusa]), a felmérést végző tagállam éves jelentésére kell hivatkozni.

Indication if AR comments required concerning number of sampling activities achieved (Annak feltüntetése, hogy szükség van-e az éves jelentésre vonatkozó megjegyzésekre a tényleges mintavételi tevékenységek számával kapcsolatban) Ez az oszlop automatikusan kitöltődik, ha a mintavételi tevékenységek tervezett és tényleges száma közötti eltérés kisebb, mint 90 % vagy nagyobb, mint 150 %. Az e tartományon kívüli értékeket „x” jelzi, és a tagállamnak megjegyzést kell tennie az „AR comments” (Az éves jelentésre vonatkozó megjegyzések) oszlopban. Az „AR comments” (Az éves jelentésre vonatkozó megjegyzések) oszlopot e jelölés hiányában is kitöltheti.

Indication if AR comments required concerning temporal and spatial coverage (Annak feltüntetése, hogy szükség van-e az éves jelentésre vonatkozó megjegyzésekre a térbeli és időbeli lefedettséget illetően) Ez az oszlop automatikusan kitöltődik, ha a térbeli vagy időbeli lefedettség nem teljesül. Ha az egyik oszlopban az „N” betű szerepel, azt „x” jelöli, és a tagállamnak megjegyzést kell tennie az „AR comments” (Az éves jelentésre vonatkozó megjegyzések) oszlopban. Az „AR comments” (Az éves jelentésre vonatkozó megjegyzések) oszlopot e jelölés hiányában is kitöltheti.